WEB-ODISSEA	Ara qu’auetz sopat, anatz-vo’n toti a ajaçar-vos enes vòstes cases: deman, en trincar eth dia, cridaram a un màger nombre d’ancians, tractaram ath forastèr coma òste en palai, aufriram as divinitats beròis sacrificis, e parlaram dera partença d’aqueth entà que posque, sense fatigues ne trebucs, en tot acompanhar-lo nosati, arribar rapida e alègrament ena sua pàtria, encara que sigue plan luenh, e non age de patir cap mau abans d’entornar en sòn país; pr’amor que, ja ena sua casa, patirà çò qu’eth fado e es grèus Parcas dispausèren en hilar es hius quan sa mair l’amainadèc.